URDHËR
Nr. 100, datë 14.2.2024
PËR DISA MASA MBROJTËSE NDAJ SËMUNDJES SË MURTAJËS AFRIKANE TË DERRAVE TË SHFAQUR NË SHTETIN E GJERMANISË 
Mbështetur në nenin 102, pika 4, të Kushtetutës, në nenin 43 të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 
URDHËROJ:
1. Ndalimin e importit dhe të tranzitimit për në territorin e Republikës së Shqipërisë të të gjitha kafshëve të gjalla të llojit derra të butë dhe të egër, produkteve të tyre, materialit biologjik dhe embrioneve të kafshëve të gjalla të llojit derra, mishin e freskët dhe nënprodukteve të tyre të kafshëve të llojit derra, sipas njoftimeve të marra nga faqja zyrtare e OIE-së dhe ADIS-së, përkatësisht nga ndarjet administrative të përcaktuara në tabelën e mëposhtme.

	Nr.
	Ndarja administrative e nivelit 1
	Ndarja administrative e nivelit 2
	Ndarja administrative e nivelit 3
	*Bashki/fshat/provincë

	1.
	Schleswig-Holstein
	Nordfriesland
	Südtondern
	Risum-Lindholm*

	2.
	Schleswig-Holstein
	Nordfriesland
	Reußenköge*
	

	3.
	Schleswig-Holstein
	Plön
	Lütjenburg
	

	4.
	Schleswig-Holstein
	Rendsburg-Eckernförde
	Schlei-Ostsee*
	

	5.
	Niedersachsen
	Wittmund
	Wittmund
	Wittmund*

	6.
	Niedersachsen
	Wesermarsch
	Jade
	Jade*

	7.
	Niedersachsen
	Ammerland
	Wiefelstede
	Wiefelstede*

	8.
	Niedersachsen
	Cuxhaven
	Beverstedt
	Beverstedt*

	9.
	Niedersachsen
	Cuxhaven
	Wurster Nordseeküste
	

	10.
	Niedersachsen
	Cuxhaven
	Wurster Nordseeküste*
	

	11.
	Niedersachsen
	Oldenburg
	Ganderkesee
	Ganderkesee*

	12.
	Niedersachsen
	Oldenburg
	Harpstedt*
	

	13.
	Niedersachsen
	Cloppenburg
	Garrel
	Garrel*

	14.
	Niedersachsen
	Emsland
	Twist
	Twist*

	15.
	Niedersachsen
	Emsland
	Werlte
	

	16.
	Niedersachsen
	Grafschaft Bentheim
	Emlichheim
	Laar*

	17.
	Niedersachsen
	Vechta
	Dinklage
	Dinklage*

	18.
	Niedersachsen
	Emsland
	Haren (Ems)
	Haren (Ems) *

	19.
	Niedersachsen
	Osnabrück
	Artland
	Menslage*

	20.
	Niedersachsen
	Vechta
	Dinklage
	Dinklage*

	21.
	Niedersachsen
	Cuxhaven
	Beverstedt
	Beverstedt*

	22.
	Niedersachsen
	Diepholz
	Altes Amt Lemförde


	Hüde*

	23.
	Niedersachsen
	Northeim
	Einbeck
	

	24.
	Bayern
	Landshut
	Gerzen*
	

	25.
	Bayern
	Regensburg
	Regenstauf*
	

	26.
	Bayern
	Kelheim
	Siegenburg*
	

	27.
	Bayern
	Dillingen an der Donau
	Wittislingen*
	

	28.
	Mecklenburg-Vorpommern
	Vorpommern-Rügen
	Usedom-Süd*
	

	29.
	Mecklenburg-Vorpommern
	Ludwigslust-Parchim
	Parchimer Umland*
	

	30.
	Mecklenburg-Vorpommern
	Vorpommern-Rügen
	Süderholz*
	

	31.
	Mecklenburg-Vorpommern
	Vorpommern-Rügen
	Bergen auf Rügen
	

	32.
	Mecklenburg-Vorpommern
	Mecklenburgische Seenplatte
	Röbel-Müritz*
	

	33.
	Mecklenburg-Vorpommern
	Nordwestmecklenburg
	Schönberger Land
	

	34.
	Niedersachsen
	Cuxhaven
	Geestland*
	

	35.
	Niedersachsen
	Osnabrück
	Belm*
	

	36.
	Niedersachsen
	Emsland
	Werlte*
	

	37.
	Nordrhein-Westfalen
	Kleve
	Kalkar*
	

	38.
	Nordrhein-Westfalen
	Höxter
	Borgentreich*
	

	39.
	Nordrhein-Westfalen
	Bielefeld
	Bielefeld*
	

	40.
	Nordrhein-Westfalen
	Warendorf
	Ostbevern*
	

	41.
	Nordrhein-Westfalen
	Gütersloh
	Versmold*
	

	42.
	Brandenburg
	Ostprignitz-Ruppin
	Neustadt (Dosse) *
	

	43.
	Nordrhein-Westfalen
	Lippe
	Barntrup*
	

	44.
	Nordrhein-Westfalen
	Rheinisch-Bergischer Kreis
	Bergisch Gladbach*
	

	45.
	Nordrhein-Westfalen
	Oberbergischer Kreis
	Morsbach*
	

	46.
	Nordrhein-Westfalen
	Oberbergischer Kreis
	Reichshof*
	

	47.
	Nordrhein-Westfalen
	Kleve
	Rees*
	

	48.
	Nordrhein-Westfalen
	Siegen-Wittgenstein
	Siegen*
	

	49.
	Nordrhein-Westfalen
	Gütersloh
	Versmold*
	

	50.
	Sachsen-Anhalt
	Börde
	Wolmirstedt*
	

	51.
	Sachsen-Anhalt
	Salzlandkreis
	Calbe (Saale)*
	

	52.
	Schleswig-Holstein
	Ostholstein
	Stockelsdorf*
	

	53.
	Schleswig-Holstein
	Ostholstein
	Oldenburg-Land*
	

	54.
	Schleswig-Holstein
	Rendsburg-Eckernförde
	Nortorfer Land*
	

	55.
	Schleswig-Holstein
	Steinburg
	Krempermarsch*
	

	56.
	Thüringen
	Jena
	Jena*
	

	57.
	Hessen
	Schwalm-Eder-Kreis
	Edermünde*
	


Shënime. Simboli (*) nënkupton zonën e infektuar që bllokohet.
2. Lejimin e importit dhe tranzitimit për në territorin e Republikës së Shqipërisë të të gjitha kafshëve të gjalla të llojit derra të butë dhe të egër, produkteve të tyre, materialit biologjik dhe embrioneve të kafshëve të gjalla të llojit derra, mishin e freskët dhe nënprodukteve të tyre të kafshëve të llojit derra, nga ndarjet administrative të shtetit të Gjermanisë, të cilat nuk janë të cituara në tabelën e mësipërme, të painfektuara nga sëmundja, nëse plotësohen kushtet e mëposhtme nga pika 2.1 deri në pikën 2.8:

2.1. Për kafshët e gjalla të llojit derra të butë dhe të egër, certifikata shëndetësore veterinare duhet të vërtetojë që kafshët:
a) nuk kanë shfaqur shenja klinike të murtajës afrikane të derrave ditën e dërgesës;

b) janë mbajtur që nga lindja ose për tre muajt e fundit në një kompartament (zonë) pa prezencë të murtajës afrikane të derrave; ose
c) janë mbajtur në një stacion karantine, të izoluar për 30 ditë përpara dërgesës dhe i janë nënshtruar një testi virologjik dhe një testi serologjik të kryer të paktën 21 ditë pas hyrjes në stacionin e karantinës, me rezultate negative.
 2.2. Për materialin biologjik të kafshëve të llojit derra të butë ose të egër, certifikata shëndetësore veterinare duhet të vërtetojë që kafshët donatore të materialit biologjik:
a) janë mbajtur që nga lindja ose për të paktën tre muaj para grumbullimit në një stacion, në të cilin janë mbikëqyrur në përputhje me nenet 15.1.28 deri në 15.1.30 të Kodit Terrestrial të OIE-së dhe vërteton se asnjë rast i murtajës afrikane të derrave, nuk ka ndodhur në tri vitet e fundit. Kjo periudhë reduktohet në 12 muaj vetëm nëse survejanca demostron dokumenton se nuk ka dëshmi të përfshirjes së rriqnave në epidemiologjinë e infeksionit;

b) nuk kanë shfaqur shenja klinike të murtajës afrikane të derrave në ditën e mbledhjes së materialit biologjik;
c) sperma është mbledhur, përpunuar dhe ruajtur në përputhje me kapitujt 4.6 dhe 4.7 të Kodit Terrestrial të OIE-së;
ç) sperma e përdorur për fekondimin e ovociteve është në përputhje me kushtet e përcaktuara në nenin 15.1.10 ose nenin 15.1.11, të Kodit Terrestrial të OIE-së, sipas rastit.
2.3. Për embrionet e derivuara in vivo të derrave të butë, certifikata shëndetësore veterinare duhet të vërtetojë që kafshët donatore të embrioneve:

a) janë mbajtur që nga lindja ose për të paktën tre muaj para grumbullimit të embrioneve në një stacion, në të cilën janë mbikëqyrur në përputhje me nenet 15.1.28 deri në 15.1.30 të Kodit Terrestrial të OIE-së dhe vërteton se asnjë rast i murtajës afrikane të derrave, nuk ka ndodhur në tri vitet e fundit. Kjo periudhë reduktohet në 12 muaj vetëm nëse survejanca demostron dokumenton se nuk ka dëshmi të përfshirjes së rriqnave në epidemiologjinë e infeksionit;

b) nuk kanë shfaqur shenjë klinike të murtajës afrikane të derrave në ditën e mbledhjes së embrioneve;

c) i janë nënshtruar një testi serologjik të kryer të paktën 21 ditë pas grumbullimit, me rezultate negative;
ç) embrionet janë mbledhur, përpunuar dhe ruajtur në përputhje me dispozitat përkatëse të kapitujve 4.8 dhe 4.10, të Kodit Terrestrial të OIE-së.
2.4. Për mishin e kafshëve të llojit derra të butë ose të egër, certifikata shëndetësore veterinare duhet të vërtetojë që:
a) e gjithë ngarkesa e mishit të freskët vjen nga kafshët e llojit derra që kanë origjinën nga tufat në të cilat janë mbikëqyrur në përputhje me nenet 15.1.28 deri në 15.1.30 të Kodit Terrestrial të OIE-së dhe vërteton se asnjë rast i murtajës afrikane të derrave nuk ka ndodhur në tri vitet e fundit. Kjo periudhë reduktohet në 12 muaj vetëm nëse survejanca demostron dokumenton se nuk ka dëshmi të përfshirjes së rriqnave në epidemiologjinë e infeksionit;
b) janë testuar mostra nga një numër statistikisht përfaqësues i kafshëve për sëmundjen e murtajës afrikane të derrave, me rezultate negative;
c) e gjithë ngarkesa e mishit të freskët vjen nga kafshë të cilat janë therur në një thertore të miratuar dhe i janë nënshtruar kontrollit me rezultate të favorshme të inspektimit para dhe pas vdekjes në përputhje me kapitullin 6.3, të Kodit Terrestrial të OIE-së;
ç) janë marrë masat e nevojshme pas therjes për të shmangur kontaktin e mishit të freskët me çdo burim të virusit të murtajës afrikane të derrave.
2.5. Për mishin e freskët të kafshëve të egra të llojit derra, certifikata shëndetësore veterinare duhet të vërtetojë që:

a) janë vrarë në një vend ose zonë të lirë nga murtaja afrikane e derrave në përputhje me pikën 1 ose me pikën 2 të nenit 15.1.4 të Kodit Terrestrial të OIE-së;
b) i janë nënshtruar me rezultate të favorshme një inspektimi pas vdekjes në përputhje me kapitullin 6.3 të Kodit Terrestrial të OIE-së në një objekt ekzaminimi të miratuar nga autoriteti veterinar për qëllime eksporti.
2.6. Për produktet e mishit të kafshëve të llojit derra, certifikata shëndetësore veterinare duhet të vërtetojë që:

a) mishi i freskët plotëson kushtet përkatëse në nenet 15.1.14, 15.1.15. dhe 15.1.16 të Kodit Terrestrial të OIE-së;

b) mishi është përpunuar në një objekt të miratuar nga autoriteti veterinar për qëllime eksporti dhe ka plotësuar kushtet përkatëse të neneve 15.1.14, 15.1.15 dhe 15.1.16 të Kodit Terrestrial të OIE-së; ose
c) janë përpunuar në një objekt të miratuar nga autoriteti veterinar për qëllime eksporti, në mënyrë që të sigurohet shkatërrimi i virusit të murtajës afrikane të derrave në përputhje me nenin 15.1.23 të Kodit Terrestrial të OIE-së dhe janë marrë masat e nevojshme pas përpunimit të mishit për të shmangur kontaktin e produktit me çdo burim të virusit të murtajës afrikane të derrave.
2.7. Për qimet (e pjesës së shpinës) e kafshëve të llojit derra, certifikata shëndetësore veterinare duhet të vërtetojë që:
a) e kanë origjinën nga derrat e egër ose të butë të kapur në një vend, zonë ose ndarje pa prezencë të murtajës afrikane të derrave dhe janë përpunuar në një objekt të miratuar nga autoriteti veterinar për qëllime eksporti; ose
b) janë përpunuar në një objekt të miratuar nga autoriteti veterinar për qëllime eksporti ku është siguruar shkatërrimi i virusit të murtajës afrikane të derrave, në përputhje me një nga proceset e listuara në nenin 15.1.26 të Kodit Terrestrial të OIE-së dhe janë marrë masat e nevojshme pas përpunimit për të shmangur kontaktin me produktin me çdo burim të virusit të murtajës afrikane të derrave.
2.8. Për lëkurët e kafshëve të llojit derra, certifikata shëndetësore veterinare duhet të vërtetojë që:
a) kanë ardhur nga derra të një vendi ose zone të lirë nga sëmundja e murtajës afrikane të derrave, në përputhje me pikën 1 ose pikën 2, të nenit 15.1.4 të Kodit Terrestrial të OIE-së dhe janë përpunuar në një objekt të miratuar nga autoriteti veterinar për qëllime eksporti; ose
b) origjinojnë nga derra të egër ose të butë të kapur në një vend, zonë ose kompartament pa prezencë të sëmundjes së murtajës afrikane të derrave dhe janë përpunuar në një objekt të miratuar nga Autoriteti Veterinar për qëllime eksporti; ose
c) janë përpunuar në një objekt të miratuar nga autoriteti veterinar për qëllime eksporti, ku është siguruar shkatërrimi i virusit të murtajës afrikane të derrave në përputhje me një nga procedurat e përmendura në nenin 15.1.25 të Kodit Terrestrial të OIE-së dhe janë marrë masat paraprake të nevojshme pas përpunimit për të shmangur kontaktin e produktit me çdo burim virusit të murtajës afrikane të derrave.

3. Urdhri nr. 664, datë 10.11.2023, “Për disa masa mbrojtëse ndaj sëmundjes së murtajës afrikane të derrave në shtetin e Gjermanisë”, shfuqizohet.

4. Autoriteti Kombëtar i Ushqimit të informojë rregullisht, brenda 24 orëve, Autoritetin Kombëtar të Veterinarisë dhe Mbrojtjes së Bimëve, Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit për çdo ngarkesë të kafshëve të llojit derra, produkteve dhe nënprodukteve të tyre, materialit biologjik, embrioneve, mishit dhe nënprodukteve të tyre.
5. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural, Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve.

Ky urdhër hyn në fuqi menjëherë dhe botohet në Fletoren Zyrtare.
NË MUNGESË DHE ME URDHËR
ZËVENDËSMINISTËR I BUJQËSISË DHE ZHVILLIMIT RURAL
Arian Jaupllari
